cyanic-selkie/wikianc huggingface dataset:
হামদর্দ বিশ্ববিদ্যালয় বাংলাদেশ
একাডেমিক বিভাগ
ব্যবসায় প্রশাসন অনুষদের  '
অনুষদ ও সামাজিক বিজ্ঞান অনুষদ
ইউনানী ও আয়ুর্বেদিক মেডিসিন অনুষদের
মফিজুর রহমান (ক্রিকেটার)
মফিজুর রহমান (জন্ম: ১০ নভেম্বর, ১৯৭৮) মাদারীপুরে জন্মগ্রহণকারী সাবেক ও প্রথিতযশা বাংলাদেশী আন্তর্জাতিক ক্রিকেটার।  বাংলাদেশ ক্রিকেট দলের অন্যতম সদস্য ছিলেন তিনি। সংক্ষিপ্ত সময়ের জন্য ১৯৯৭ সালে বাংলাদেশ ক্রিকেট দলের পক্ষে খেলেছেন। ঘরোয়া ক্রিকেটে বরিশাল বিভাগের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন তিনি। সমগ্র খেলোয়াড়ী জীবনে চারটি একদিনের আন্তর্জাতিকে অংশগ্রহণের সুযোগ হয় ‘রশি’ ডাকনামে পরিচিত মফিজুর রহমানের।
খেলোয়াড়ী জীবন
অধিনায়ক আকরাম খানের নেতৃত্বে ১৯৯৭-৯৮ মৌসুমে বাংলাদেশ একাদশ নিউজিল্যান্ড সফরে চারটি প্রথম-শ্রেণীর ক্রিকেটে প্রথমবারের মতো অংশ নেয়। ১৯৮৬ সাল থেকে বাংলাদেশ দল লিস্ট এ ক্রিকেটে অংশ নিলেও এবারই প্রথম তারা প্রথম-শ্রেণীর ক্রিকেট খেলে। দলের সকলের সাথে তারও একযোগে অভিষেক হয়েছিল।
২২ জুলাই, ১৯৯৭ তারিখে স্বাগতিক শ্রীলঙ্কার বিপক্ষে ওডিআইয়ে অভিষেক ঘটে তার। কলম্বোয় পেপসি এশিয়া কাপের ৫ম খেলায় তিনি সনাথ জয়াসুরিয়ার ক্যাচ তালুবন্দী করেন। তবে বল হাতে বৃষ্টিবিঘ্নিত খেলায় ৬ ওভারে ৩৭ রান দিলেও কোন উইকেট পাননি। ব্যাট হাতে ১২ বল মোকাবেলায় ৬ রান তুলেন। ঐ খেলায় তার দল ১০৩ রানে পরাজিত হয়েছিল।
রাধানগর ইউনিয়ন, মেঘনা
রাধানগর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
অবস্থান ও সীমানা
মেঘনা উপজেলার পূর্বাংশে রাধানগর ইউনিয়নের অবস্থান। এ ইউনিয়নের পশ্চিমে চন্দনপুর ইউনিয়ন ও মানিকারচর ইউনিয়ন, দক্ষিণ-পশ্চিমে কাঁঠালিয়া নদী ও গোবিন্দপুর ইউনিয়ন, দক্ষিণে কাঁঠালিয়া নদী ও তিতাস উপজেলার সাতানী ইউনিয়ন, পূর্বে কাঁঠালিয়া নদী ও হোমনা উপজেলার মাথাভাঙ্গা ইউনিয়ন, উত্তর-পূর্বে কাঁঠালিয়া নদী ও হোমনা পৌরসভা এবং উত্তরে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন অবস্থিত।
প্রশাসনিক কাঠামো
রাধানগর ইউনিয়ন মেঘনা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
চেলিয়াবিন্‌স্ক মেট্রো
thumb|right
চেলিয়াবিন্‌স্ক মেট্রো রাশিয়ার চেলিয়াবিন্‌স্ক শহরে নির্মীয়মান একটি পাতাল ট্রেন ব্যবস্থা। ১৯৬০-এর দশক থেকে এর পরিকল্পনা শুরু হয় এবং ১৯৯৩ সালে নির্মাণকাজ আরম্ভ হয়। প্রথম তিনটি স্টেশন ২০০৭ সালে খোলার কথা থাকলেও এগুলির মুক্তি ২০১০ সাল পর্যন্ত পিছিয়ে দেয়া হয়েছে। ২০১৯ সালে চারটি স্টেশন নিয়ে প্রথম লাইনটি খোলার সিদ্ধান্ত নেওয়া হয়েছে।
মানোদেব সিনহা
মানোদেব সিনহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১৬ সাল থেকে পশ্চিমবঙ্গ বিধানসভায় করণদিঘি বিধানসভা কেন্দ্রের বিধায়ক হিসেবে দায়িত্ব পালন করছেন।
ডেভিড টাউনসেন্ড
ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন ডেভিড টাউনসেন্ড।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১৯৩৫ সালে ঐ টেস্টগুলো খেলেছিলেন তিনি। ২৪ জানুয়ারি, ১৯৩৫ তারিখে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেকে ঘটে তার। ১৪ মার্চ, ১৯৩৫ তারিখে কিংস্টনে একই দলের বিপক্ষে সর্বশেষ টেস্টে অংশগ্রহণ করেছিলেন তিনি।
বিশ্ববিদ্যালয় জীবনে দুইটি সুন্দর মৌসুম অতিবাহনের পর ১৯৩৪-৩৫ মৌসুমে বব ওয়াটের নেতৃত্বাধীন এমসিসি দলের সদস্যরূপে ওয়েস্ট ইন্ডিজ গমন করেন। সিরিজের চার টেস্টের তিনটিতেই ব্যাটিং উদ্বোধনে নেমেছিলেন। কিন্তু, তেমন সফলতা পাননি তিনি। সিরিজের শেষ তিনটি টেস্টে বব ওয়াটের সাথে ব্যাটিং উদ্বোধনে নেমেছিলেন। অভিষেক টেস্টের দ্বিতীয় ইনিংসে ৩৬ রান তুলে দলের শীর্ষ রান সংগ্রাহকে পরিণত হয়েছিলেন। খেলায় তার দল ১০৭ রানে গুটিয়ে গিয়েছিল। সিরিজ জয় করে স্বাগতিকরা ও প্রথমবারের মতো ওয়েস্ট ইন্ডিজ দল টেস্ট সিরিজে বিজয়ী হয়। এ সফরের পর খুবই কমই প্রথম-শ্রেণীর খেলায় অংশ নিয়েছেন। ১৯৪৮ সালে সর্বশেষ প্রথম-শ্রেণীর ক্রিকেট খেলেন তিনি।
ব্যক্তিগত জীবন
প্রথিতযশা ইংরেজ টেস্ট ক্রিকেটার চার্লি টাউনসেন্ড তার পিতা ছিলেন। নিজ সন্তান জোনাথন টাউনসেন্ড ১৯৬০-এর দশকে অক্সফোর্ড বিশ্ববিদ্যালয়ের পক্ষে প্রথম-শ্রেণীর ক্রিকেটে খেলেছেন। ৮৪ বছর বয়সে ২৭ জানুয়ারি, ১৯৯৭ তারিখে কাউন্টি ডারহামের নর্টনে ডেভিড টাউনসেন্ডের দেহাবসান ঘটে।
সেন্ট পিটার্সবার্গ মেট্রো
thumbnail সেন্ট পিটার্সবার্গ মেট্রো (Петербу́ргский метрополитен) রাশিয়ার সেন্ট পিটার্সবার্গ শহরকে সেবা প্রদানকারী একটি পাতাল ট্রেন ব্যবস্থা। এটি অতীতে লেনিনগ্রাদ মেট্রো নামে পরিচিত ছিল। এই মেট্রোতে সোভিয়েত শিল্পকলার প্রচুর নিদর্শন দেখতে পাওয়া যায়। মেট্রোটি পৃথিবীর সবচেয়ে গভীরে অবস্থিত পাতাল ট্রেন ব্যবস্থা। প্রতিদিন প্রায় ৩০ লক্ষ যাত্রী এই মেট্রো ব্যবহার করে। এটি বিশ্বের ১১শ ব্যস্ততম মেট্রো।
সামারা মেট্রো
সামারা মেট্রো (Самарское Метро) রাশিয়ার সামারা শহরকে সেবা প্রদানকারী দ্রুত পরিবহন ব্যবস্থা। এটি ১৯৮৭ সালে চালু হয়। মেট্রোটিতে একটি লাইন এবং ৯টি স্টেশন আছে। ১০.২ কিমি দীর্ঘ উভমুখী রেললাইন নিয়ে মেট্রোটি গঠিত।
ডিএসএম নির্দেশিকায় সমকামিতা
মার্কিন মনোরোগ সংগঠন (এপিএ) দ্বারা প্রকাশিত ডায়াগনস্টিক এন্ড স্ট্যাটিসটিক্যাল ম্যানুয়েল অব মেন্টাল ডিসঅর্ডার (ডিএসএম) এর ভিন্ন ভিন্ন সংস্করণে সমকামিতা ও উভকামিতা নামক যৌন অভিমুখিতার- শ্রেণিবিন্যাসের পাঠ বিরাট আকারের রদবদলের মধ্য দিয়ে গিয়েছে। ডিএসএম ১ এ; এই ধরনের যৌন অভিমুখিতাকে "যৌন বিকৃতি" বলে উল্লেখ করা হয় এবং ডিএসএম ২ তে এই যৌন অভিমুখিতাকে "যৌন অভিমুখিতার উপদ্রব" (sexual orientation disturbance) বলে উল্লেখ করা হয়। ডিএসএম ৩ এ পরিমার্জিত করে "যন্ত্রণাদায়ক সমকামিতা" (Ego-dystonic homosexuality) বলে উল্লেখ করা হয়। ডিএসএম-৩-আর এ; এপ্রসঙ্গ বাদ দেওয়া হয়।
ডিএসএম -২
ডিএসএম ২ তে সমকামিতাকে যৌন বিকৃতিরই একটি রুপ বলে ধরা হত; কিন্তু ডিএসএম ২ এর ৭ম পুনঃমুদ্রণে সমকামিতাকে ভিন্ন শ্রেণিবিন্যাসে স্থানান্তর করা হয়, নব শ্রেণিবিন্যাসে বলা হয় সমকামিতা যৌন অভিমুখিতার উপদ্রব (Sexual orientation disturbance)। ষাটের দশকে এলজিবিটি আন্দোলনকর্মীদের সক্রিয়তা বৃদ্ধি এই পরিবর্তনে ভূমিকা রাখে। বিশেষ করে ১৯৬৯ এ স্টোনওয়াল দাঙার মত ঘটনাসমুহ ১৯৭০ পর্যন্ত স্থায়ী হয়। যার প্রভাব নিম্নোক্ত ঘটনাসমূহের মধ্য দিয়ে দেখা যায়।
ডিএসএম ৩
ডিএসএম-৩ তে, সমকামিতাকে নতুন ভাবে শ্রেণিবিন্যাসিত করা হয়। এই শ্রেণিবিন্যাসে বলা হয়, এইধরনের যৌন অভিমুখিতাকে এখন থেকে একপ্রকার "আত্ম-অস্বীকৃত সমকামিতা" বলা হবে।
ডিএসএম-৩-আর
ডিএসএম ৩ আর-এ, নতুন "আত্ম-অস্বীকৃত সমকামিতা" শ্রেণিবিন্যাসকে অপসারণ করা হয় এবং একে "আলাদাভাবে চিহ্নিত না করা যৌন বৈকল্য" এর অধীনে বিস্তৃতভাবে অন্তর্ভুক্ত করা হয়, যাতে "কারও নিজস্ব যৌন অভিমুখিতা সম্পর্কে বিরামহীন ও চিহ্নিত যন্ত্রণা/দুশ্চিন্তা" অন্তর্ভুক্ত থাকতে পারে।
মানিকারচর ইউনিয়ন
মানিকারচর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
প্রশাসনিক কাঠামো
মানিকারচর ইউনিয়ন মেঘনা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
মণি সিং
কমরেড মণি সিংহ (২৮ জুলাই ১৯০১ - ৩১ ডিসেম্বর ১৯৯০) বাংলাদেশের বিশিষ্ট বিপ্লবী বামপন্থী রাজনীতিবিদ।
জন্ম
কমরেড মণি সিংহ জনসাধারণের কাছে কমরেড মণি সিং নামেই পরিচিতি লাভ করেছিলেন তিনি। ১৯০১ সালের ২৮ জুলাই কলকাতার এক মধ্যবিত্ত পরিবারে জন্মগ্রহণ করেন। তাঁর বাবা কালী কুমার সিংহ এর মৃত্যু হলে, মা সরলা দেবী ৭ বছরের মণি সিংহ কে নিয়ে ময়মনসিংহ এর (বর্তমানে নেত্রকোনা) সুসং দুর্গাপুরে চলে আসেন। এখানে সরলা দেবী তার ভাইদের জমিদারির অংশীদার হয়ে বসবাস শুরু করেন।
ব্রিটিশ বিরোধী  আন্দোলনের সময়  কমরেড মণি সিংহ ( আজাদ ) এই ছদ্মনাম  গ্রহণ করেছিলেন, ও ভারতের আসাম রাজ্যের করিমগঞ্জ  এর জফরগড় পরগণার ধলছড়া নামক  গ্রামের   স্বাধীনতা সংগ্রামী মহবুবুর রব চৌধুরী  একটি  ছদ্মনাম ব্যবহার করতেন । কমরেড  মোহাম্মদ ফরহাদ (কবির) এই ছদ্মনাম  ব্যবহার করতেন ।  কমরেড আমিন (অনীল মুখার্জি), কমরেড করিম (জ্ঞান চক্রবর্তী) এসব ছদ্মনাম ব্যবহার করতেন।মহবুবুর রব চৌধুরী উনার ব্যবহৃত  ছদ্মনামটি কাউকে জানাননি। তিনি এই ছদ্মনাম ব্যবহার করে দেশের জন্য কাজ করতেন। একবার মহবুবুর রব চৌধুরী  একটি মণিপুরী পরিবারে আত্মগোপন করেছিলেন। উনি ( মহবুবুর রব চৌধুরী)পরে আর কমিউনিস্ট পার্টি এর সদস্য ছিলেন না।১৯৪৭ সালের আগে ব্রিটিশবিরোধী স্বাধীনতা সংগ্রাম করতে গিয়ে কমরেড মণি সিংহকে অসংখ্যবার জীবনের ঝুঁকি নিয়ে জেলজুলুমনির্যাতন ভোগ করতে হয়েছে।
রাজনৈতিক জীবনের সূচনা
১৯২১ সালে মণি সিংহ মহাত্মা গান্ধীর ব্রিটিশ বিরোধী আন্দোলনে শরিক হন। ১৯২৫ সালে তিনি বামপন্থী রাজনীতিতে উদ্বুদ্ধ হন। এসময় তিনি ময়মনসিংহ থেকে কলকাতায় আসেন। কলকাতার মেটিয়াবুরুজ   নামক স্থানে  শ্রমিক আন্দোলন সংগঠিত করেন। এজন্য ১৯৩০ সালে তাঁকে গ্রেপ্তার করা হয়। পাঁচ বছর পর ছাড়া পান, তবে আরো কিছুদিন অন্তরীণ হয়ে থাকতে হয়।
স্কুলের শিক্ষা গ্রহণ করার সময় মণি সিংহ ব্রিটিশবিরোধী আন্দোলনে যুক্ত হন। সাম্রাজ্যবাদবিরোধী ‘অনুশীলন’ দলে যোগ দিয়ে ক্রমেই বিপ্লবী কর্মকান্ডে স্থান করে নেন। ১৯২১ সালে অসহযোগ আন্দোলন ও খেলাফত আন্দোলনের বিপুল গণজাগরণ তরুণ মণি সিংহ এর মনে গভীর রেখাপাত করে এবং সন্ত্রাসবাদী পদ্ধতি সম্পর্কে তাঁর মনে সংশয় দেখা দেয়। এ সময় তিনি শ্রমিক আন্দোলন ও ব্রিটিশবিরোধী সংগ্রামে কৃষকদের সংগঠিত করতে থাকেন। ১৯১৭ সালে রুশ বিপ্লবের আদর্শে উদ্বুদ্ধ কমরেড মণি সিংহ ১৯২৫ সালে প্রখ্যাত বিপ্লবী গোপেন চক্রবর্তীর সাথে আলোচনার পর মার্কসবাদ-লেনিনবাদকে আদর্শরূপে গ্রহণ করেন। কমরেড মণি সিংহ ১৯২৮ সাল থেকে কমিউনিস্ট পার্টির সার্বক্ষণিক কর্মী হিসেবে নিজেকে বিপ্লবী কর্মকান্ডে উৎসর্গীকৃত করেন। এ সময় তিনি কলকাতায় শ্রমিক আন্দোলনে একনিষ্ঠভাবে কাজ করতে থাকেন। ১৯৩০ সালের ৯ মে তিনি গ্রেপ্তার হন। ১৯৩৫ সালে জেল থেকে মুক্তি পেলেও নিজ গ্রাম সুসং দুর্গাপুরে তাঁকে অন্তরীণ করে রাখা হয়। এ সময় কৃষক-ক্ষেতমজুরদের পক্ষ নিলে নিজ মামাদের জমিদার পরিবারের সঙ্গে তাঁর বিরোধ তৈরি হয়। পাটের ন্যায্য মূল্য দাবি করে কৃষকদের পক্ষে ভাষণ দিলে তাঁর দেড় বছরের জেল হয়।
১৯৩৭ সালে জেল থেকে বেরিয়ে এলে পার্টির সদস্য বলে তাঁকে জানানো হয়। এরপর দুর্গাপুরে মায়ের সাথে দেখা করে কলকাতার শ্রমিক আন্দোলনে ফিরে যেতে চাইলেও, এলাকার মুসলমান কৃষক ও গারো, হাজং প্রভৃতি আদিবাসীরা মণি সিংহকে ‘টংক প্রথা’র বিরুদ্ধে আন্দোলন করার জন্য বারবার অনুরোধ করতে থাকেন। এরপর মণি সিংহ সর্বতোভাবে টংক আন্দোলনে আত্মনিয়োগ করেন এবং কালক্রমে তিনি এ আন্দোলনের অবিসংবাদিত নেতায় পরিণত হন। আন্দোলনের তীব্রতা বৃদ্ধি পেতে থাকলে ১৯৪১ সালে মণি সিংহকে আবার গ্রেপ্তার করে ১৫ দিন আটক রাখা হয়। ছাড়া পেয়ে তিনি পরিস্থিতি বুঝে আত্মগোপনে চলে যান। ১৯৪৪ সালে মণি সিংহ সারা বাংলার কৃষাণ সভার প্রেসিডিয়াম সদস্য নির্বাচিত হন। ১৯৪৫ সালে নেত্রকোনায় অনুষ্ঠিত নিখিল ভারত কৃষাণ সভার ঐতিহাসিক সম্মেলনের অভ্যর্থনা কমিটির চেয়ারম্যান হিসেবে মণি সিংহ ছিলেন সম্মেলনের অন্যতম প্রধান সংগঠক। ১৯৪৭ সালের আগে ব্রিটিশবিরোধী স্বাধীনতা সংগ্রাম করতে গিয়ে কমরেড মণি সিংহকে অসংখ্যবার জীবনের ঝুঁকি নিয়ে জেল-জুলুম-নির্যাতন ভোগ করতে হয়েছে।
কৃষক আন্দোলন
তিনি সুসং এ টঙ্ক প্রথার বিরুদ্ধে কৃষক আন্দোলন সংগঠিত করেন। আবারো তাঁকে গ্রেপ্তার করা হয়, তবে গণ দাবির মুখে ১৯৩৭ সালে মুক্তি পান। ১৯৩৮ সালে মণি সিংহ আরো কয়েকজনের সহযোগিতায় ময়মনসিংহ জেলায় কমিউনিস্ট পার্টি গঠন করেন। পার্টির সাংগঠনিক তৎপরতার ফলে সামন্তবাদবিরোধী আন্দোলনে কৃষকেরা ব্যাপকভাবে সম্পৃক্ত হয়। কৃষকদের এই আন্দোলনের পথ ধরে ১৯৪৬ সালে তেভাগা আন্দোলন সংগঠিত হয়; আর তারপরে ১৯৪৮ সালে হয় নাচোলের বিদ্রোহ।
পাকিস্তান আমল
১৯৪৯ সালে তিনি পূর্ব বঙ্গীয় প্রাদেশিক কৃষক সভার সভাপতি নির্বাচিত হন।
পঞ্চাশের দশকে তিনি পূর্ব পাকিস্তান কমিউনিস্ট পার্টির সাধারণ সম্পাদক নির্বাচিত হন। যুক্তফ্রন্ট সরকারের সময় অল্প কিছুদিন তিনি আত্মগোপন অবস্থা থেকে বেরিয়ে এসেছিলেন। পাকিস্তান আমলের অনেকটা সময়ই তাঁকে আত্মগোপনে থাকতে হয়; এর মাঝেই কয়েকবার তাঁকে জেলেও যেতে হয়েছে। তবে এই প্রতিকূল অবস্থার মধ্যেও বামপন্থী সংগ্রাম ও গণআন্দোলন সংগঠনে তিনি গুরুত্বপূর্ণ ভূমিকা রেখেছেন। ১৯৬৭ সালে গ্রেপ্তার হয়ে তিনি মুক্তি পান ঊনসত্তরের গণঅভ্যুত্থানের পর।
মুক্তিযুদ্ধ ও স্বাধীন বাংলাদেশ
১৯৭১ সালে মুক্তিযুদ্ধ শুরুর সময় তিনি রাজশাহী জেলে বন্দী ছিলেন। এসময় তিনি জেল থেকে পালিয়ে ভারতে প্রবেশ করেন। মুক্তিযুদ্ধকালে বামপন্থীদের সংগঠনে ও সমন্বয় সাধনে তিনি গুরুত্বপূর্ণ ভূমিকা পালন করেন। যুদ্ধের সময় মুজিবনগর সরকারকে পরামর্শ দেয়ার জন্য গঠিত উপদেষ্টা পরিষদের অন্যতম সদস্য ছিলেন মণি সিং। এই পরিষদের অন্যান্য সদস্যের মাঝে ছিলেন মওলানা ভাসানী, অধ্যাপক মোজাফফর আহমদ প্রমুখ।
কমিউনিস্ট পার্টির রাজনীতি
১৯১৭ সালে রুশ বিপ্লবের আদর্শে উদ্বুদ্ধ কমরেড মণি সিংহ ১৯২৫ সালে প্রখ্যাত বিপ্লবী গোপেন চক্রবর্তীর সাথে আলোচনার পর মার্কসবাদ-লেনিনবাদকে আদর্শরূপে গ্রহণ করেন। কমরেড মণি সিংহ ১৯২৮ সাল থেকে কমিউনিস্ট পার্টির সার্বক্ষণিক কর্মী হিসেবে নিজেকে বিপ্লবী কর্মকাণ্ডে উৎসর্গ করেন। এ সময় তিনি কলকাতায় শ্রমিক আন্দোলনে একনিষ্ঠভাবে কাজ করতে থাকেন। ১৯৩০ সালের ৯ মে তিনি গ্রেপ্তার হন। ১৯৩৫ সালে জেল থেকে মুক্তি পেলেও নিজ গ্রাম সুসং দুর্গাপুরে তাকে অন্তরীণ করে রাখা হয়। এ সময় কৃষক-খেতমজুরদের পক্ষ নিলে নিজ মামাদের জমিদার পরিবারের সঙ্গে তাঁর বিরোধ তৈরি হয়। পাটের ন্যায্য মূল্য দাবি করে কৃষকদের পক্ষে ভাষণ দিলে তাঁর দেড় বছরের জেল হয়।
১৯৩৭ সালে জেল থেকে বেরিয়ে এলে পার্টির সদস্য বলে তাকে জানানো হয়। এরপর দুর্গাপুরে মায়ের সাথে দেখা করে কলকাতার শ্রমিক আন্দোলনে ফিরে যেতে চাইলেও, এলাকার মুসলমান কৃষক ও গারো, হাজং প্রভৃতি আদিবাসীরা মণি সিংহ কে ‘টঙ্ক প্রথা’র বিরুদ্ধে আন্দোলন করার জন্য বারবার অনুরোধ করতে থাকেন। এরপর মণি সিংহ সর্বতোভাবে টঙ্ক আন্দোলনে আত্মনিয়োগ করেন এবং কালক্রমে তিনি এ আন্দোলনের অবিসংবাদিত নেতায় পরিণত হন। আন্দোলনের তীব্রতা বৃদ্ধি পেতে থাকলে ১৯৪১ সালে মণি সিংহকে আবার গ্রেপ্তার করে ১৫ দিন আটক রাখা হয়। ছাড়া পেয়ে তিনি পরিস্থিতি বুঝে আত্মগোপনে চলে যান।
১৯৪৪ সালে মণি সিংহ সারা বাংলার কৃষাণ সভার প্রেসিডিয়াম সদস্য নির্বাচিত হন। ১৯৪৫ সালে নেত্রকোণায় অনুষ্ঠিত নিখিল ভারত কৃষাণ সভার ঐতিহাসিক সম্মেলনের অভ্যর্থনা কমিটির চেয়ারম্যান হিসেবে মণি সিংহ ছিলেন সম্মেলনের অন্যতম প্রধান সংগঠক। ১৯৪৭ সালের আগে ব্রিটিশবিরোধী স্বাধীনতা সংগ্রাম করতে গিয়ে কমরেড মণি সিংহকে অসংখ্যবার জীবনের ঝুঁকি নিয়ে জেল-জুলুম-নির্যাতন ভোগ করতে হয়েছে।
পাকিস্তান প্রতিষ্ঠার পর পূর্ণ গণতন্ত্র ও শোষণমুক্ত সমাজের আদর্শকে যাঁরা সামনে নিয়ে এসেছেন, মণি সিংহ তাঁদের একজন। আর এ কাজটি করতে গিয়ে তাঁর ওপর নেমে আসে পাকিস্তান সরকারের দমন-নির্যাতন ও গ্রেপ্তারি পরোয়ানা। পাকিস্তান হওয়ার পর থেকে প্রায় ২০ বছর তিনি আত্মগোপনে থাকতে বাধ্য হয়েছেন। তাঁর বিরুদ্ধে হুলিয়া জারি ছিল এবং আইয়ুব সরকার তাঁকে ধরিয়ে দেয়ার জন্য ১০ হাজার টাকা পুরস্কার ঘোষণা করেছিল। ১৯৫১ সালে কমিউনিস্ট পার্টির দ্বিতীয় সম্মেলন অনুষ্ঠিত হয়। এ সম্মেলনে তিনি আত্মগোপন অবস্থায় পূর্ব পাকিস্তান কমিউনিস্ট পার্টির সাধারণ সম্পাদক নির্বাচিত হন। ১৯৬৫ সালে অনুষ্ঠিত তৃতীয় সম্মেলনে পুনরায় পার্টির সাধারণ সম্পাদক নির্বাচিত হন। ’৬৮ সালে কমিউনিস্ট পার্টির চতুর্থ সম্মেলনে (যেটাকে পার্টির প্রথম কংগ্রেস হিসেবে ঘোষণা করা হয়েছিল) তিনি জেলে থাকাকালীন সময় কেন্দ্রীয় কমিটির সদস্য নির্বাচিত হন।
১৯৬৯ সালের ঐতিহাসিক গণঅভ্যুত্থানের চাপে অন্যান্য রাজবন্দীর সাথে জেল থেকে বেরিয়ে আসেন। এ বছর ২৫ মার্চ পুনরায় সামরিক আইন জারি হলে তিনি জুলাই মাসে আবার গ্রেপ্তার হন। পরবর্তীকালে অসহযোগ আন্দোলনের সময় অনেক নেতাকে মুক্তি দিলেও, ইয়াহিয়া সরকার কমরেড মণি সিংহকে মুক্তি দেয়নি। ১৯৭১ সালে মুক্তিযুদ্ধ শুরু হলে বন্দীরা রাজশাহীর জেল ভেঙ্গে তাকে মুক্ত করেন। আন্তর্জাতিক অঙ্গনে মহান মুক্তিযুদ্ধের পক্ষে সমাজতান্ত্রিক শিবিরের রাজনৈতিক ও কূটনৈতিক সমর্থন-সাহায্য-সহযোগিতা আদায়ে কমরেড মণি সিংহের অবদান ছিল অবিসংবাদিত। তিনি ন্যাপ, কমিউনিস্ট পার্টি, ছাত্র ইউনিয়নের গেরিলা বাহিনী গড়ে তুলে মুক্তিযুদ্ধে নেতৃত্ব দেন।
স্বাধীনতার পর কমরেড মণি সিংহ পূর্ণ গণতান্ত্রিক এবং শোষণমুক্ত সমাজ প্রতিষ্ঠার সংগ্রামকে এগিয়ে নিতে সোচ্চার হন। ’৭৩ সালে অনুষ্ঠিত সিপিবির দ্বিতীয় কংগ্রেস এবং ’৮০ সালে অনুষ্ঠিত তৃতীয় কংগ্রেসের মণি সিংহ কেন্দ্রীয় কমিটির সভাপতি নির্বাচিত হন। ’৭৫ সালে বঙ্গবন্ধুর হত্যাকাণ্ডের পর কমিউনিস্ট পার্টি আবার বেআইনি ঘোষিত হয়। জেনারেল জিয়ার সামরিক শাসন চলাকালে ’৭৭ সালে মাঝামাঝিতে ৭৭ বছর বয়সী মণি সিংহ আবার গ্রেপ্তার হন। জিয়ার শাসনামলে তাকে ৬ মাস কারাগারে অন্তরীণ থাকতে হয়।
তিনি ৮৪ বছর বয়স পর্যন্ত সক্রিয়ভাবে পার্টির দায়িত্ব পালন করেন।
মৃত্যু
১৯৯০ সালের ৩১শে ডিসেম্বর কমরেড মণি সিংহ মৃত্যুবরণ করেন। তাঁর স্মরণে প্রতি বছর তার মৃত্যু দিবসে নেত্রকোণা জেলার দুর্গাপুরে টঙ্ক স্মৃতি স্তম্ভ প্রাঙ্গণে সাতদিন ব্যাপী কমরেড মণি মেলা অনুষ্ঠিত হয়।
ভাওরখোলা ইউনিয়ন
ভাওরখোলা বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
অবস্থান ও সীমানা
মেঘনা উপজেলার পশ্চিমাংশে ভাওরখোলা ইউনিয়নের অবস্থান। এ ইউনিয়নের দক্ষিণে লুটেরচর ইউনিয়ন, পূর্বে গোবিন্দপুর ইউনিয়ন, উত্তরে বড়কান্দা ইউনিয়ন এবং পশ্চিমে মেঘনা নদী, মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন অবস্থিত।
গোবিন্দপুর ইউনিয়ন, মেঘনা
গোবিন্দপুর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
অবস্থান ও সীমানা
মেঘনা উপজেলার দক্ষিণাংশে গোবিন্দপুর ইউনিয়নের অবস্থান। এ ইউনিয়নের দক্ষিণ-পশ্চিমে লুটেরচর ইউনিয়ন, পশ্চিমে ভাওরখোলা ইউনিয়ন ও বড়কান্দা ইউনিয়ন, উত্তরে মানিকারচর ইউনিয়ন, উত্তর-পূর্বে কাঁঠালিয়া নদী ও রাধানগর ইউনিয়ন, পূর্বে কাঁঠালিয়া নদী ও তিতাস উপজেলার সাতানী ইউনিয়ন ও জগতপুর ইউনিয়ন, দক্ষিণ-পূর্বে কাঁঠালিয়া নদী ও তিতাস উপজেলার মজিদপুর ইউনিয়ন এবং দক্ষিণে দাউদকান্দি উপজেলার দাউদকান্দি উত্তর ইউনিয়ন অবস্থিত।
প্রশাসনিক কাঠামো
গোবিন্দপুর ইউনিয়ন মেঘনা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
প্যারাকী
স্থানভেদে বিভিন্নতা
পূর্বে বাঙালী হেঁশেলে দু'ধরনের প্যারাকী বানানো হতো। কখনো প্যারাকীর খোলের ভিতরে খোয়া ক্ষীর আর বাদাম কিশমিশের পুর দিয়ে, আবার কখনো মাংসের কিমা, মাছ বা বাঁধাকপির পুর দিয়ে তৈরি নোনতা প্যারাকী।
ভারতের বিভিন্ন প্রদেশে ময়দার খোলের ভিতরে নারিকেলের পুর ভরে সেটাকে ভেজে এক ধরনের সুস্বাদু মিষ্টি বানানোর প্রচলন আছে। তবে জায়গা বিশেষে এটির ভিন্ন নাম রয়েছে।
প্রায় একই খাবার গুজরাতে 'ঘুঘরা', মহারাষ্ট্রে 'কারঞ্জি', তামিলনাড়ুতে 'করাচিকা', অন্ধ্র প্রদেশ এবং কর্ণাটকে 'কারজিকায়ি' নামে পরিচিত। গোয়ানিস হিন্দুরা এই খাবার গনেশ চতুর্থিতে তৈরি করেন। সেখানে এর নাম হল 'নেভরি'। উত্তর ভারতের বিভিন্ন অঞ্চলে এই পুরভরা ভাজা মিষ্টি 'গুজিয়া' নামে প্রসিদ্ধ। বিহারে আবার সেই মিষ্টিরই নাম 'পুরুকিয়া'।
বিহারে মূলত দু'রকম পুরুকিয়া বানানোর চলন রয়েছে - সুজি এবং খোয়া ক্ষীরের। সুজির পুরুকিয়াতে সুজির সাথে চিনি, কাজু বাদাম, নারিকেল কোড়া, এলাচ এবং আরো বেশ কয়েক রকমের বাদাম মিশিয়ে সেটিকে ঘিয়ে ভাজা হয়। আর অন্যটায় খোয়া ক্ষীরের সাথে বাদাম আর চিনি মিশিয়ে ঘিয়ে ভেজে খোয়া পুরুকিয়া তৈরি করা হয়।
বাঙালি 'প্যারাকী'র সঙ্গে পার্শ্ববর্তী রাজ্য বিহারের 'পুরুকিয়া'র নামের সাদৃশ্য বিশেষ ভাবে লক্ষণীয়।
উপকরণ
১) ময়দা এক কাপ
২) গলানো গাওয়া ঘি/সাদা তেল হাফ কাপ
৩) বেকিং সোডা হাফ চা চামচ
৪) এক চা চামচ ছোট এলাচের গুঁড়ো
১) এক কাপ নারিকেল কোড়া
২) এক কাপ গুড়োনো খোয়া ক্ষীর
৩) এক কাপ নলেন গুড়।
পদ্ধতি
শুকনো ময়দাতে প্রথমে বেকিং সোডা, তারপর তেল বা ঘি এর ময়ান মিশিয়ে কম কম করে পানি দিয়ে ময়দাটা মেখে গায়ে বেশ খানিকটা তেল মাখিয়ে নিয়ে একটা ভিজে কাপড় জড়িয়ে একঘণ্টা মতো রাখতে হবে। ততক্ষণে একটা পুর বানানোর সরঞ্জাম একটা একটা পাত্রে নিয়ে আঁচ কমিয়ে পাক করতে হবে। চিট হয়ে আসলে নামিয়ে হালকা ঠাণ্ডা অবস্থায় ছোট ছোট নাড়ু করে নিতে হবে।
এর পর ময়দার লেচি কেটে লুচির মতো বেলে নিয়ে তাতে পুলি বা মোমোর মতো করে পুর ভরে মুড়ে নিতে হবে।
একসাথে বানিয়ে নিয়ে তেল গরম করে আঁচ কমিয়ে খুব কম আছে প্যারাকি গুলো ভাজতে হবে।
প্যারাকীর পায়েস বানাতে গেলে এই সদ্য ভাজা প্যারাকী গরম ক্ষীরে ডোবাতে হবে।
বড়কান্দা ইউনিয়ন
বড়কান্দা বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
অবস্থান ও সীমানা
মেঘনা উপজেলার পশ্চিমাংশে বড়কান্দা ইউনিয়নের অবস্থান। এ ইউনিয়নের দক্ষিণে ভাওরখোলা ইউনিয়ন; পূর্বে গোবিন্দপুর ইউনিয়ন ও মানিকারচর ইউনিয়ন; উত্তরে চন্দনপুর ইউনিয়ন এবং পশ্চিমে মেঘনা নদী, চালিভাঙ্গা ইউনিয়ন ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন অবস্থিত।
প্রশাসনিক কাঠামো
বড়কান্দা ইউনিয়ন মেঘনা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
শিক্ষা ব্যবস্থা
এই এলাকায় একটি কলেজ, একটি উচ্চ মাধ্যমিক বিদ্যালয়, বহু মাদ্রাসা এবং অনেক সরকারি ও বেসরকারি প্রাথমিক বিদ্যালয় রয়েছে।
শিক্ষা প্রতিষ্ঠান
একমাত্র কলেজের নাম মোজাফফর আলী উচ্চ বিদ্যালয় ও কলেজ । একমাত্র মাধ্যমিক বিদ্যালয় এর নাম মুজাফফর আলী উচ্চ মাধ্যমিক বিদ্যালয়
জনপ্রতিনিধি
মোঃ ফারুক হোসেন রিপন বর্তমান ইউনিয়ন পরিষদ চেয়ারম্যান।
এই ইউনিয়ন পরিষদের সাবেক চেয়ারম্যান ছিলেন ১। মোঃ সুরুজ মিয়া তালুকদার a ২। মোঃ জাহের আলী ৩। হাজী সফর আলী মাস্টার ৪। ফজলুর রহমান ৫। মোঃ ফজলুল হক ৬। আঃ মজিদ মিয়া ৭। হাজী ফারুক সরকার আববাসী ৮। মো: মাজারুল হক।
মুম্বই-বেঙ্গালুরু অর্থনৈতিক করিডোর
বেঙ্গালুরু-মুম্বই অর্থনৈতিক করিডোর (বিএমইসি) হল ভারতের মুম্বাই ও বেঙ্গালুরু শহরের মধ্যে প্রস্তাবিত অর্থনৈতিক করিডোর। করিডোরটি কর্ণাটক ও মহারাষ্ট্র রাজ্যের মধ্যে ছড়িয়ে পড়েছে এবং দাভাংগেরে, চিত্রদুর্গ, হুবলি-ধারাওয়াদ, বেলগাভি, সোলাপুর, সাংলি, সাতারা এবং পুনের মতো প্রধান শহরগুলির মধ্য দিয়ে যায়। করিডোরের সামগ্রিক দৈর্ঘ্য প্রায় ১,০০০ কিলোমিটার এবং প্রায় ১৪৩,০০০ বর্গ কিলোমিটার এলাকা জুড়ে ছড়িয়ে রয়েছে। বিদ্যমান জাতীয় মহাসড়ক ৪ (এনএইচ ৪) (যা বেঙ্গালুরু ও মুম্বাইকে সংযুক্ত করে), বিদ্যমান বেঙ্গালুরু-মুম্বই রেলপথ এবং দাবহল-বেঙ্গালুরু প্রাকৃতিক গ্যাস পাইপলাইন করিডোরটির অন্তর্গত।
ভারত সরকার এই করিডোর থেকে ₹৩ লাখ কোটি টাকা (মার্কিন $৪৪ বিলিয়ন) বিনিয়োগের লক্ষ্যমাত্রা অর্জন করবে এবং আশা করে এটি দেশে ২.৫ মিলিয়ন কর্মসংস্থান তৈরি করবে।
সরকার অন্তত চারটি নতুন শহরকে পরিকল্পিত প্রকল্পে অনুমোদন করেছে, যার জন্য উৎপাদনমূলক কার্যক্রম চালানো হয়েছে, যার বিস্তারিত পরিকল্পনা এখনো বাস্তবায়ন করা হয়নি।
রকি (২০১৩-এর চলচ্চিত্র)
রকি ২০১৩ সালের বাংলা ভাষার ভারতীয় অ্যাকশন মাশালা চলচ্চিত্র। চলচ্চিত্রটি পরিচালনা করেছেন সুজিত মন্ডল। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন মহাক্ষয় চক্রবর্তী,পূজা বোস। এর আগে সায়ন্তিকা বন্দ্যোপাধ্যায় নন্দিনী চরিত্রে মহিলা চরিত্রে অভিনয় করার জন্য স্বাক্ষরিত হয়েছিল, তবে কিছুদিনের চিত্রগ্রহণের পরে তিনি গল্পটির পরিবর্তনটি পছন্দ করেননি বলে তিনি চরিত্রটি অভিনয় করতে অস্বীকার করেছিলেন। চলচ্চিত্রটিতে অতিথি চরিত্রে মিঠুন চক্রবর্তীও রয়েছে।
কাহিনি
রকি মুম্বইয়ের একজন গুন্ডা এবং অর্থের জন্য যে কোনও কিছুই করে। তিনি একটি মিশনে রয়েছেন এবং ক্রমাগত পুলিশ থেকে পালিয়ে যান। প্রত্যেকে রঙিন পরিবর্তন করে এমন এক গিরগিটি হিসাবে তার সাথে সম্পর্কিত। অবশেষে রকি কাশ্মীরে পৌঁছে নন্দিনীর সাথে দেখা করল, সঙ্গে সঙ্গে সে তার প্রেমে পড়ে গেল। সন্ত্রাসীরা অপহরণ করার সময় রকি নন্দিনীকে উদ্ধার করেছিলেন। পরে রকি দেখতে পান যে নন্দিনী ইতিমধ্যে অবিকের সাথে জড়িত। অবিক গুন্ডা (এবং মন্ত্রীর ছেলে) তবে নন্দিনী তা জানে না। নন্দিনী যখন জানতে পারল যে অবিক গুন্ডা, তখন সে তাকে ফেলে দেয়। এবং তিনি আরও জানতে পারেন যে তিনি রকির সাথে প্রেম করছেন। পরে রকি অবিক ও মন্ত্রীকে হত্যা করে। একদিন রকি, নন্দিনী এবং দিয়া (নন্দিনীর বন্ধু) মন্দিরে গেলে দিয়া দেখল রকি কাউকে হত্যা করছে। এবং তারপরে তার এবং নন্দিনী কীভাবে মিলিত হয়েছিল সে সম্পর্কে একটি ফ্ল্যাশব্যাক রয়েছে তবে তিনি তার স্মৃতি হারিয়ে ফেলেন। এটি ঘটেছিল কারণ নন্দিনীর ভাই একজন গোপন পুলিশ ছিলেন এবং গুন্ডারা জানতে পেরে পুরো পরিবারকে হত্যা করেছিল। বেঁচে যাওয়া একমাত্র ব্যক্তি নন্দিনী কিন্তু তার মাথায় গুলি লেগেছে। চিকিৎসকেরা বলেছিলেন যে তিনি শীঘ্রই তার স্মৃতি হারাবেন। সুতরাং, তিনি রকিকে তার পরিবারকে মেরে ফেলার লোকদের হত্যা করতে বলেছিলেন কারণ তিনি রকিকে একগুচ্ছ লোককে মারধর করতে দেখেছিলেন। শেষ পর্যন্ত রকি নন্দিনীর পরিবারকে হত্যা করে এমন সমস্ত গুন্ডাদের মেরে ফেলেছিল।
ক্লিফ রবার্টসন
তৃতীয় ক্লিফোর্ড পার্কার রবার্টসন (Clifford Parker Robertson III; ৯ সেপ্টেম্বর ১৯২৩ - ১০ সেপ্টেম্বর ২০১১) ছিলেন একজন মার্কিন অভিনেতা। চলচ্চিত্র ও টেলিভিশন মিলে তার কর্মজীবনের পরিধি প্রায় অর্ধ শতাব্দী। তিনি ১৯৬৩ সালের পিটি ওয়ান হান্ড্রেড নাইন চলচ্চিত্রে যুবক জন এফ. কেনেডি চরিত্রে অভিনয় করেন এবং ১৯৬৮ সালের চার্লি চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন।
টেলিভিশনে তিনি ১৯৭৬ সালের আত্মজীবনীমূলক রিটার্ন টু আর্থ নাটকে নভোচারী বাজ অলড্রিন চরিত্রে, ১৯৭৭ সালের মিনি ধারাবাহিক ওয়াশিংটন: বিহাইন্ড ক্লোজড ডোরস-এ সেন্ট্রাল ইন্টেলিজেন্সের পরিচালক রিচার্ড হেমস চরিত্রে এবং ১৯৮৭ সালের ফোর্ড: দ্য ম্যান অ্যান্ড দ্য মেশিন-এ হেনরি ফোর্ড চরিত্রে অভিনয় করেন। তার সর্বশেষ চলচ্চিত্রে কাজ ছিল ২০০২-২০০৭ সালে স্পাইডার-ম্যান চলচ্চিত্র ত্রয়ী।
মাদ্রিদ মেট্রো
মাদ্রিদ মেট্রো (Metro de Madrid) স্পেনের রাজধানী শহর মাদ্রিদকে সেবা প্রদানকারী দ্রুতগামী গণপরিবহন ব্যবস্থা। এর রেলপথগুলির মোট দৈর্ঘ্য ২৯৩ কিলোমিটার। এতে ১৩টি লাইন ও ৩০১টি বিরতিস্থল বা স্টেশন আছে।
বালেন্সিয়া মেট্রো
thumb| বালেন্সিয়া মেট্রো স্পেনের বালেন্সিয়া (কাতালানে: Valencia বালেন্‌থ়িয়া) শহরের দ্রুত পরিবহন ব্যবস্থা। এটিতে ৫টি লাইন ও ১২৮টি স্টেশন আছে। ব্যবস্থাটি দ্রুতগামী পাতালরেল, হালকা ট্রেন ও ট্রাম ব্যবস্থার একটি সমবায়।
হাইম তোপোল
হাইম তোপোল (חיים טופול‎, জন্ম: ৯ সেপ্টেম্বর ১৯৩৫), শুধু তোপোল নামেও পরিচিত, হলেন একজন ইসরায়েলি অভিনেতা, গায়ক, কৌতুকাভিনেতা, কণ্ঠশিল্পী, চলচ্চিত্র প্রযোজক, লেখক ও চিত্রশিল্পী। তিনি ফিডলার অন দ্য রুফ মঞ্চনাটক ও একই নামের চলচ্চিত্রে টেভি চরিত্রে অভিনয়ের জন্য সর্বাধিক পরিচিত। মঞ্চে তিনি ৩,৫০০ বারের বেশি এই চরিত্রে অভিনয় করেছেন এবং ১৯৬০-এর দশকের শেষ থেকে ২০০৯ সাল পর্যন্ত এর পুনরুজ্জীবিতকরণে কাজ করেন। চলচ্চিত্রে এই চরিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতার জন্য গোল্ডেন গ্লোব পুরস্কার অর্জন করেন ও শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন, এবং ১৯৯১ সালে মঞ্চে পুনরুজ্জীবিতকরণে অভিনয় করে সঙ্গীতনাট্যে শ্রেষ্ঠ মুখ্য অভিনেতা বিভাগে টনি পুরস্কারের মনোনয়ন লাভ করেন।
তিনি শিশুদের বিশেষ প্রয়োজন নিয়ে গঠিত প্রতিষ্ঠান ভ্যারাইটি ইসরায়েলের প্রতিষ্ঠাতা এবং আরব ও ইহুদি শিশুদের জীবন বিপন্নকারী অসুস্থতা নিয়ে বছর ব্যাপী ক্যাম্প জর্ডান রিভার ভিলেজের চেয়ারম্যান। ২০১৫ সালে তিনি আজীবন কৃতিত্বের জন্য ইসরায়েল পুরস্কার লাভ করেন।
এম. এ. আজিজ (নির্বাচন কমিশনার)
'''এম. এ. আজিজ''' বাংলাদেশের সুপ্রিম কোর্টের প্রাক্তন বিচারপতি এবং বাংলাদেশের সাবেক প্রধান নির্বাচন কমিশনার।
প্রাথমিক জীবন
এম. এ. আজিজ ৩০ সেপ্টেম্বর ১৯৩৯ সালে বরিশালের আগৈলঝাড়ায় জন্মগ্রহণ করেন। তিনি ১৯৫৬ সালে ম্যাট্রিক পাস করেন এবং ১৯৫৮ সালে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয় থেকে ১৯৬১ সালে ইতিহাসে স্নাতক এবং ১৯৬২ সালে স্নাতকোত্তর শেষ করেন। ১৯৬৯ সালে যুক্তরাজ্যের লন্ডনের দি হোনোৱাৰিলে সোসাইটি অফ টি ইনার টেম্পলে আইনজীবী হিসাবে ডাকা হয়েছিল। তিনি হাইকোর্টে অনুশীলন শুরু করেছিলেন।
কর্মজীবন
বাংলাদেশে রাজনৈতিক অস্থিরতা এবং বাংলাদেশ আওয়ামী লীগ তার অবস্থান গ্রহণ না করায় আজিজ প্রধান নির্বাচন কমিশনার পদ থেকে পদত্যাগ করেছেন।  তার আমলে ভোটার তালিকা তৈরির বিষয়টি বিতর্কিত হয়েছিল, কারণ এতে পক্ষপাতদুষ্ট ও দুর্নীতির অভিযোগ উঠেছে। ২০০৮ সালে তিনি বাংলাদেশ জাতীয়তাবাদী দলের চেয়ারপারসন খালেদা জিয়ার সাথে সাক্ষাত করেন, সংবাদ মাধ্যমের দাবি করে যে তিনি বাংলাদেশ জাতীয়তাবাদী দলের মনোনয়ন পেতেই দেখা করেছেন। তার পরবর্তী প্রধান নির্বাচন কমিশনার এ. টি. ম. শামসুল হুদা।
এম. এ. আজিজ (দ্ব্যর্থতা নিরসন)
'''এম. এ. আজিজ''' বলতে যাদেরকে বোঝানো হতে পারে;
লোজান মেট্রো
লোজান মেট্রো (Métro de Lausanne মেত্রো দ্য লোজান) সুইজারল্যান্ডের লোজান শহরকে সেবা প্রদানকারী দ্রুত পরিবহন ব্যবস্থা। দুইটি ভিন্ন ভিন্ন কোম্পানি ব্যবস্থাটির মালিক এবং ৩য় একটি কোম্পানি এটির পরিচালনার দায়িত্বে রত। এই মেট্রোতে দুইটি লাইন আছে এম১ ও এম২। এম১ লাইনটি একটি লাইট রেল। কিন্তু এম২ লাইনটি সম্পূর্ণ স্বয়ংক্রিয় এবং এটি ২০০৮ সালের ২৭শে অক্টোবর উদ্বোধন করা হয়। বছরে প্রায় ৪ কোটি যাত্রী ব্যবস্থাটির সেবা উপভোগ করেন।
বিশ্বের যেসব শহরে একটি পূর্ণাঙ্গ মেট্রো ব্যবস্থা আছে, তাদের মধ্যে লোজান ক্ষুদ্রতম। এর আগে এরূপ ক্ষুদ্রতম শহর ছিল ফ্রান্সের রেন শহর।
উখিয়া উপজেলা
উখিয়া বাংলাদেশের কক্সবাজার জেলার অন্তর্গত একটি উপজেলা।
অবস্থান ও আয়তন
উখিয়া উপজেলার আয়তন ২৬১.৮০ বর্গ কিলোমিটার। কক্সবাজার জেলার দক্ষিণাংশে ২১°০৮´ থেকে ২১°২১´ উত্তর অক্ষাংশ এবং ৯২°০৩´ থেকে ৯২°১২´ পূর্ব দ্রাঘিমাংশ জুড়ে উখিয়া উপজেলার অবস্থান। কক্সবাজার জেলা সদর থেকে এ উপজেলার দূরত্ব প্রায় ৩৩ কিলোমিটার। এ উপজেলার উত্তরে রামু উপজেলা, দক্ষিণে টেকনাফ উপজেলা, পূর্বে বান্দরবান জেলার নাইক্ষ্যংছড়ি উপজেলা ও মিয়ানমারের রাখাইন রাজ্য, পশ্চিমে বঙ্গোপসাগর।
প্রশাসনিক এলাকা
১৯২৬ সালে উখিয়া থানা গঠিত হয় এবং ১৯৮৩ সালে থানাকে উপজেলায় রূপান্তরিত করা হয়। উখিয়া উপজেলায় ৫টি ইউনিয়ন আছে। সম্পূর্ণ উখিয়া উপজেলার প্রশাসনিক কার্যক্রম উখিয়া থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী উখিয়া উপজেলার জনসংখ্যা ২,০৭,৩৭৯ জন। এর মধ্যে পুরুষ ১,০৪,৫৬৭ জন এবং মহিলা ১,০২,৮১২ জন। বাৎসরিক জনসংখ্যা বৃদ্ধির হার ২.৯%। মোট জনসংখ্যার ৮৮.১% মুসলিম, ২.৩% হিন্দু, ৭.৬% বৌদ্ধ এবং ২% খ্রিস্টান ও অন্যান্য ধর্মাবলম্বী।
শিক্ষা
উখিয়া উপজেলার সাক্ষরতার হার ৩৬.৩০%। এ উপজেলায় ১টি স্নাতক (সম্মান) কলেজ, ১টি ফাজিল মাদ্রাসা, ১টি উচ্চ মাধ্যমিক কলেজ (মহিলা), ২টি আলিম মাদ্রাসা, ১টি স্কুল এন্ড কলেজ, ১২টি মাধ্যমিক বিদ্যালয়, ১২টি দাখিল মাদ্রাসা, ২টি নিম্ন মাধ্যমিক বিদ্যালয়, ৭৬টি প্রাথমিক বিদ্যালয়, ১৬টি এবতেদায়ী মাদ্রাসা ও ১৬টি কিন্ডারগার্টেন রয়েছে।
যোগাযোগ ব্যবস্থা
উখিয়া উপজেলায় যোগাযোগের প্রধান সড়ক কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।
ইস্তাম্বুল মেট্রো
থাম্ব|মেট্রো ইস্তাম্বুলের আইকন ইস্তানবুল মেট্রো বা ইস্তাম্বুল টানেল (তুর্কি ভাষা: İstanbul Metrosu) বা এম2 তুরস্কের ইস্তানবুল শহরের একটি দ্রুত পরিবহন ব্যবস্থা। এটি ২০০০ সালে প্রতিষ্ঠিত হয় এবং এর মোট স্টেশন সংখ্যা ১০। এই ব্যবস্থা একটি উত্তর-দক্ষিণমুখী রেলপথ নিয়ে গঠিত।
উখিয়া উপজেলা
অর্থনীতি
উখিয়ার অধিবাসীদের প্রধান পেশা কৃষি। সমুদ্র তীরবর্তী এলাকার মানুষ নিয়মিত মাছ ধরতে গভীর সমুদ্রে চলাচল করে। এ এলাকার বেশ উল্লেখযোগ্য সংখ্যক মানুষ মধ্যপ্রাচ্যে প্রবাসী হওয়ায় রেমিটেন্স প্রবাহ বেশ ভাল। অতীতে ঘন জঙ্গল থাকায় কাঠের বিশেষ করে সেগুন কাঠের ভালো ব্যবসা কেন্দ্র ছিল উখিয়া। উপজেলায় বেশ কিছু লবণের মাঠ রয়েছে।
কৃষি
উল্লেখযোগ্য ফসল ধান, পান, সুপারি, তরমুজ, গোল আলু। মোট আবাদ যোগ্য জমির পরিমাণ । বিশেষ করে সোনারপাড়া সুপারি তার স্বাদ ও আকারের জন্য কক্সবাজার অঞ্চলে বিখ্যাত।
ধর্মীয় উপাসনালয়
উখিয়া উপজেলায় ৬৭৮টি মসজিদ, ৪টি মন্দির ও ৩৭টি বিহার রয়েছে। ★রুমখাঁ মাতবর পাড়া বায়তুশ শরফ জামে মসজিদ ★রুমখাঁ কোলালপাড়া জামে মসজিদ ★কোটবাজার কেন্দ্রীয় জামে মসজিদ
নদ-নদী
উখিয়া উপজেলার পূর্বে মিয়ানমার সীমান্ত দিয়ে প্রবাহিত হচ্ছে নাফ নদী এবং উত্তর প্রান্ত দিয়ে প্রবাহিত হচ্ছে রেজু খাল।
হাট-বাজার
উখিয়া উপজেলায় মোট ১০টি হাট-বাজার রয়েছে। এর মধ্যে দারোগা বাজার, সোনারপাড়া বাজার, কোট বাজার, মরিচ্যা বাজার, ভালুকিয়া বাজার, পাতাবাড়ি বাজার, কুতুপালং বাজার, পালংখালী বাজার উল্লেখযোগ্য।
তথ্যসূত্র
www.ukhiyanews.com
মহাক্ষয় চক্রবর্তী
মহাক্ষয় চক্রবর্তী (জন্ম: ৩০ জুলাই ১৯৮৪) একজন ভারতীয় অভিনেতা। তিনি বাংলা এবং হিন্দি উভয় চলচ্চিত্রে কাজ করেছেন। তিনি "মিমোহ" নামে অধিক পরিচিত, তিনি ভারতীয় অভিনেতা অভিনেতা মিঠুন চক্রবর্তীর পুত্র।
ব্যক্তিগত জীবন
তিনি চলচ্চিত্র নির্মাতা ও পরিচালক সুভাষ শর্মা এবং অভিনেত্রী শীলা শর্মার মেয়ে মাদালসা শর্মার সাথে ২০১৮ সালের ১০ জুলাই বিবাহ সম্পন্ন করেছিলেন।
কর্মজীবন
২০০৮ সালে জিমির মুখ্য ভূমিকায় তিনি "মিমোহ" হিসাবে আত্মপ্রকাশ করেছিলেন, একটি ডিজে অভিনয় করেছিলেন, যিনি মিথ্যাভাবে খুনের অভিযোগে অভিযুক্ত, যা তাকে অপরাধের জগতে নিয়ে যায়। তিনি বিস্ট ম্যাল ডেবিউয়ের জন্য ফিল্মফেয়ার পুরষ্কারের জন্য মনোনীত হন । তারপরে তিনি অ্যাকশন ফ্লিক, দ্য মার্ডারারে অভিনয় করেছিলেন , যা এখনও প্রকাশের জন্য ক্যানের অপেক্ষায় রয়েছে।
২০১১ সালে, তার প্রথম মুক্তি ছিল হান্টেড - থ্রিডি যা প্রথম ভারতীয় স্টেরিও-স্কোপিক থ্রিডি হরর ফিল্ম। ছবিটি ব্যবসায়িক সাফল্যের পাশাপাশি বিশাল সমালোচনামূলক হয়ে ওঠে এবং এটি চক্রবর্তীর প্রথম হিট। তার পরবর্তী এবং সর্বশেষ প্রকাশিত লুটে তিনি পাশের বাড়ির একটি ছেলে চরিত্রে অভিনয় করেছেন, যাকে একটি বাড়ি ছিনতাই করার জন্য পাতায়া নিয়ে যাওয়া হয়েছে, যদিও তার এবং তার অপরাধ-সহযোগীরা ( গোবিন্দ, সুনীল শেঠি এবং জাভেদ জাফরি ) ভুল লুটপাট চালিয়েছে। গৃহ. লুট বেশিরভাগ সমালোচকদের কাছ থেকে নেতিবাচক পর্যালোচনার সাথে মিশ্রিত হয়েছিলেন এবং এটি বক্স অফিসে ফ্লপ হয়েছিল।
ফুলগাজী থানা
ফুলগাজী থানা বাংলাদেশের ফেনী জেলার অন্তর্গত ফুলগাজী উপজেলার একটি থানা।
প্রশাসনিক এলাকাসমূহ
ফুলগাজী উপজেলার ৬টি ইউনিয়নের প্রশাসনিক কার্যক্রম ফুলগাজী থানার আওতাধীন।
উজিরপুর উপজেলা
উজিরপুর উপজেলা বাংলাদেশের বরিশাল জেলার একটি প্রশাসনিক এলাকা।
অবস্থান ও আয়তন
বরিশাল জেলার উত্তরে গৌরনদী উপজেলা, দক্ষিণে বানারিপাড়া ও ঝালকাঠি সদর উপজেলা, পূর্বে বাবুগঞ্জ উপজেলা, পশ্চিমে পিরোজপুর জেলার নাজিরপুর উপজেলা ও গোপালগঞ্জ জেলার কোটালীপাড়া উপজেলা।
ইতিহাস ও নামকরণ
উজিরপুর উপজেলাটি জেলা শহর থেকে ১৮ কিলোমিটার এবং রাজধানী ঢাকা থেকে ২৫৯ কিলোমিটার দুরে অবস্থিত। উপজেলাটির আয়তন ২৩৯.৩২ বর্গ কিলোমিটার। এখানে বসবাস করে ২ লক্ষ ৪১ হাজার ৩০০ জন মানুষ। উজিরপুরের নামকরণ হয়েছিল মূঘল আমলের উজির মাহমুদের "উজির" পদবীর উপর নির্ভর করে।
উজিরপুর উপজেলার মোট জনসংখ্যার ৭২শতাংশ মুসলিম, ২৪শতাংশ হিন্দু এবং ৪শতাংশ খ্রীষ্টান সম্প্রদায়ের লোক বসবাস করে। উপজেলা জুড়ে ৪৬০ টি মসজিদ, ১০৫টি মন্দির ও ১৯টি গীর্জা রয়েছে। উজিরপুরের মানুষের বৈচিত্র্যময় জীবনযাত্রা ও প্রাকৃতিক সৌন্দর্যকে পরিপূর্ণ করে তুলেছে উপজেলার পাশ ঘেষে বয়ে যাওয়া সন্ধ্যা নদী। উজিরপুর উপজেলার কৃষিজাত ফসলের মধ্যে পান উল্লেখযোগ্য।যা দেশব্যাপী বিখ্যাত। এই উপজেলার ৭৮ শতাংশ লোক শিক্ষিত। যা দেশের অন্যসব উপজেলা থেকে অনেক এগিয়ে। এখানে রয়েছে ১৮০ টি সরকারি প্রাথমিক বিদ্যালয়।আরও রয়েছে ৫০টি মাধ্যমিক বিদ্যালয়সহ ১৩টি কলেজ ও ২৩টি মাদরাসা।
প্রশাসনিক এলাকা
উজিরপুর উপজেলায় বর্তমানে ১টি পৌরসভা ও ৯টি ইউনিয়নে ১২৫টি গ্রাম রয়েছে। সম্পূর্ণ উপজেলার প্রশাসনিক কার্যক্রম উজিরপুর থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী উজিরপুর উপজেলার মোট জনসংখ্যা ২,৩৪,৯৫৯ জন। এর মধ্যে পুরুষ ১,১৩,৫২৯ জন এবং মহিলা ১,২১,৪৩০ জন। মোট পরিবার ৫২,৯৫৯টি।
সীমানা
উত্তরে গৌরনদী উপজেলা, পূর্বে বাবুগঞ্জ উপজেলা, দক্ষিণে বানারীপড়া ও ঝালকাঠী সদর উপজেলা এবং পশ্চিমে নাজিরপুর ও কোটালীপাড়া উপজেলা।
শিক্ষা
২০১১ সালের আদমশুমারি অনুযায়ী উজিরপুর উপজেলার সাক্ষরতার হার ৬২.৫%।
দর্শনীয় স্থান
== উজিরপুরের পুরাকীর্তিসমূহ ==
ইসলামপুর উপজেলা
ইসলামপুর উপজেলা বাংলাদেশের জামালপুর জেলার অন্তর্গত একটি উপজেলা। এটি ১২টি ইউনিয়ন এবং একটি পৌরসভা নিয়ে গঠিত। এটি ময়মনসিংহ বিভাগের অধীন জামালপুর জেলার ৭ টি উপজেলার একটি এবং এটি জেলার মধ্যভাগে অবস্থিত। ইসলামপুরের উত্তরে দেওয়ানগঞ্জ উপজেলা ও বকশীগঞ্জ উপজেলা, দক্ষিণে মেলান্দহ উপজেলা ও মাদারগঞ্জ উপজেলা, পূর্বে শেরপুর জেলার শ্রীবরদী উপজেলা ও শেরপুর সদর উপজেলা, পশ্চিমে গাইবান্ধা জেলার সাঘাটা উপজেলা, ফুলছড়ি উপজেলা ও বগুড়া জেলার সারিয়াকান্দি উপজেলা।
ব্রিটিশ শাসনামলে ১৯১৪ সালে জামালপুর মহকুমাধীনে ইসলামপুর থানা গঠিত হয়। জামালপুর জেলা হওয়ার পর ১৯৮৩ সালের ৩রা নভেম্বর ইসলামপুর উপজেলা প্রতিষ্ঠিত হয়। বাংলাদেশ জাতীয় সংসদ নির্বাচনে ইসলামপুর উপজেলা জামালপুর-২ সংসদীয় আসনের অন্তর্ভুক্ত । এ আসনটি জাতীয় সংসদে ১৩৯ নং আসন হিসেবে চিহ্নিত।
ইসলামপুর উপজেলা সেই ব্রিটিশ শাসনামল থেকে কাঁসা শিল্পের জন্য বিখ্যাত। এখানে প্রচুর পরিমাণে উন্নতমানের বেগুন চাষ হয় ।
পটভূমি
ব্রহ্মপুত্র ও যমুনা বিধৌত একটি প্রাচীন জনপদের নাম ইসলামপুর। ব্রহ্মপুত্র ও যমুনার শাখা নদী ও খাল-বিল বহুল এই এলাকা নদীভাঙ্গন ও বন্যাপ্রবণ। প্রাচীনকালে ভূমিকম্পে এই অঞ্চলের ভূ-প্রকৃতি অনেকটা বদলে যায়। ইংরেজ আমলে এই অঞ্চল পাতিলাদহ পরগণার অধীনে ছিল। বর্তমানে ইসলামপুর সরকারি কলেজের পশ্চিম দিকে সদর রাস্তার দক্ষিণে পাতিলাদহ পরগণার কাচারিঘর ছিল। বর্তমানে সেখানে সরকারি রাজস্ব বিভাগের বিভিন্ন অফিস বিদ্যমান।
এই উপজেলার সাথে ইংরেজ আমলের নীলচাষ ও নীলকর সাহেবদের অত্যচারের নানা ইতিহাস জড়িয়ে আছে। উপজেলা সদর থেকে দেড়মাইল দূরে পলবান্ধা ইউনিয়ন। এই ইউনিয়নের ২৬৬ একর জমিসহ আশপাশের বিস্তৃত কৃষিজমিতে অত্যাচারী নীলকর সাহেবেরা চাষিদের নীলচাষে বাধ্য করেছিল। তৎকালীন ময়মনসিংহ জেলার মধ্যে এই অঞ্চলে সবচেয়ে বেশি নীল চাষ হতো। এখানে ইংরেজদের নীলকুঠি ছিল। এখনও নীলকুঠির ধ্বংসাবশেষ এবং নীল প্রস্তুতের সরঞ্জমাদির চিহ্ন বিদ্যমান রয়েছে।
ইসলামপুর নামকরণের বিষয়ে তিনটি মত প্রচলিত আছে। প্রথম মতটি হলো- মুঘল সম্রাট জাহাঙ্গীরের রাজত্বকালে ইসলাম খাঁ বাংলার সুবেদার হয়ে আসেন। সুবেদার ইসলাম খাঁ কোন এক সময়ে এ অঞ্চলে এসেছিলেন। তাঁকে স্মরণীয় করে রাখার জন্য এ অঞ্চলের নাম ইসলামপুর রাখা হয়। দ্বিতীয় মতটি হলো- ইসলাম শাহ নামে একজন কামেল পীর এ অঞ্চলে ইসলাম ধর্ম প্রচারের জন্য এসেছিলেন। তাঁর নামানুসারে এ এলাকার নামকরণ ইসলামপুর হয়েছে। তৃতীয় মতটি হলো- প্রায় শতাধিক বছর পূর্বে পুরনো ব্রহ্মপুত্র নদের তীরে ইসলামপুর নামে একটি মৌজা ছিল। এই মৌজায় স্থানীয় জনগণ একটি বাজার প্রতিষ্ঠা করে। থানা সৃষ্টি হলে মৌজার নামনুসারে থানার নামকরণ হয় ইসলামপুর।
একসময় ইসলামপুর অঞ্চলটি তামা ও কাঁসা শিল্পের জন্য বিখ্যাত ছিল। ইসলামপুরের তামা কাঁসাজাত ধাতব শিল্পের সুনাম দেশ-বিদেশে ছড়িয়ে পড়েছিল। এখানকার কর্মকারেরা নানা আকৃতির ও প্রকৃতির কাঁসার থালা, বাটি, গ্লাস, রেকাবি, পানের বাটা, সুরমাদানি, আতরদানি, দীপাধার, ধূপাধার, খাট-পালঙ্কের খুরা, কলসি, জগ, কাঁসার ঘণ্টা, ছুরি-তরবারির বাট প্রভৃতি প্রস্তুতে সিদ্ধহস্ত ছিল। এ প্রসঙ্গে কিংবদন্তি আছে যে, ইসলামপুরী মসৃণ গ্লাসে থাকা মিষ্টি খাবার জন্য গ্লাসের কানি বেয়ে পিঁপড়াও উঠতে পারত না। এছাড়া ইসলামপুরের বড় গোল বেগুন ও আখের গুড় এ অঞ্চলসহ সারাদেশে বিখ্যাত।
ব্রিটিশ আমলে এ অঞ্চলটি ময়মনসিংহ জেলার জামালপুর মহকুমার আওতাভুক্ত হয় এবং ১৯১৪ সালে ইসলামপুর থানা গঠিত হয়। মহান স্বাধীনতা যুদ্ধের সময় ২৭ এপ্রিল পাকিস্তান বাহিনী ইসলামপুরে প্রবেশ করে। ৭ ডিসেম্বর ইসলামপুর হানাদার মুক্ত হয়। জামালপুর জেলা হওয়ার পর ১৯৮৩ সালের ৩রা নভেম্বর ইসলামপুর উপজেলা প্রতিষ্ঠিত হয়। ১৯৯৮ সালে ইসলামপুর পৌরসভা গঠিত হয়। ২০১১ সালে ইসলামপুর পৌরসভাকে ‘গ’ শ্রেণি থেকে ‘খ’ শ্রেণি অর্থাৎ দ্বিতীয় শ্রেণির পৌরসভায় উন্নীত করা হয়।
ভৌগোলিক অবস্থান
ইসলামপুর উপজেলা ২৪°৫৭´ থেকে ২৫°১০´ উত্তর অক্ষাংশ এবং ৮৯°৩৮´ থেকে ৮৯°৫৬´ পূর্ব দ্রাঘিমাংশে অবস্থিত। ইসলামপুর উপজেলার আয়তন ৩৪৩.০২ বর্গ কিলোমিটার। এর উত্তরে দেওয়ানগঞ্জ ও বকশীগঞ্জ উপজেলা, দক্ষিণে মেলান্দহ ও মাদারগঞ্জ উপজেলা, পূর্বে শেরপুর সদর ও শ্রীবর্দি উপজেলা, পশ্চিমে গাইবান্ধা জেলার সাঘাটা, ফুলছড়ি উপজেলা ও বগুড়া জেলার সারিয়াকান্দি উপজেলা অবস্থিত।
নদ-নদী, খাল, বিল পরিবৃত এই উপজেলা একটি বন্যাপ্রবণ এলাকা। এখানকার আবহাওয়া নাতিশীতোষ্ণ। গ্রীষ্ম ও বর্ষাকালে তাপমাত্রা ৩০° থেকে ৩৩° সেলসিয়াস থাকে। এখানকার মাটি বেলে-দোআঁশ ও দোআঁশ প্রকৃতির। মোট কৃষিজমির পরিমান ৬৫৩১৩ একর, আবাদি জমির পরিমান ৩৯৬৮২ একর।
প্রশাসন
ইসলামপুর উপজেলায় বর্তমানে ১টি পৌরসভা ও ১২টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ইসলামপুর থানার আওতাধীন।
এ উপজেলায় ৫৮ টি মৌজা, ১৩০ টি গ্রাম রয়েছে। জামালপুর-ইসলামপুর বাজার সড়কের পাশে উপজেলা হেডকোয়ার্টার অবস্থিত।
১৯৯৮ সালে ইসলামপুর পৌরসভা গঠিত হয়। পৌরসভার আয়তন ১৪.৭১ বর্গ কিলোমিটার, ওয়ার্ডের সংখ্যা ৯টি। ২০১১ সালে ইসলামপুর পৌরসভাকে ‘গ’ শ্রেণি থেকে ‘খ’ শ্রেণি অর্থাৎ দ্বিতীয় শ্রেণির পৌরসভায় উন্নীত করা হয়। থাম্ব|[[জাতীয় সংসদ|জাতীয় সংসদের ১৩৯ নং আসন (জামালপুর-২, ইসলামপুর উপজেলা)]] বাংলাদেশ জাতীয় সংসদ নির্বাচনে ইসলামপুর উপজেলা নিয়ে জামালপুর-২ সংসদীয় আসন গঠিত। এ আসনটি জাতীয় সংসদে ১৩৯ নং আসন হিসেবে চিহ্নিত।
নির্বাচিত সাংসদগণ:
জনসংখ্যার উপাত্ত
২০১১ সনের আদম শুমারী অনুযায়ী ইসলামপুর উপজেলার মোট জনসংখ্যা ২,৯৮,৪২৯ জন। পুরষ ও নারীর অনুপাত ১০০ঃ৯৯, জনসংখ্যার ঘনত্ব প্রতি বর্গ কিলোমিটারে ৮৭০ জন, শিক্ষার হার ৩০.১%। এ উপজেলায় প্রধানত মুসলমান ও হিন্দু এই দুই সম্প্রদায়ের লোকের বসবাস। অন্যান্য ধর্মের লোকসংখ্যা একেবারেই কম। এর মধ্যে মুসলমান জনগোষ্ঠীই সংখ্যাগরিষ্ঠ। জনসংখ্যার মধ্যে মুসলিম ২,৯৪,১৬১, হিন্দু ৪,১৪৬, খ্রিস্টান ৩, বৌদ্ধ ০ এবং অন্যান্য ১১৯ জন।
শিক্ষা
ইসলামপুর উপজেলার গুরুত্বপূর্ণ বিদ্যালয়গুলোর মধ্যে বিশেষভাবে উল্লেখযোগ্য সরকারি নেকজাহান পাইলট বিদ্যালয় (১৯১৫), সরকারি জে.জে.কে.এম. গার্লস স্কুল এন্ড কলেজ (১৯১৭),গাইবান্ধা সুরুজ্জাহান উচ্চ বিদ্যালয়, গাইবান্ধা সাজেদা মাহমুদ উচ্চ বিদ্যালয় মলমগঞ্জ উচ্চ বিদ্যালয় (১৯৬৫), ইসলামপুর উচ্চ বিদ্যালয়, নেকজাহান গার্লস স্কুল এন্ড কলেজ, চিনাডুলী এস.এন. উচ্চ বিদ্যালয়, গুঠাইল স্কুল এন্ড কলেজ, ঢেংগারগড় ফজলুল হক উচ্চ বিদ্যালয়, হাড়িয়াবাড়ি উচ্চ বিদ্যালয়, ব্রিগেডিয়ার খালেদ মোশাররফ বালিকা উচ্চ বিদ্যালয় ইত্যাদি।
১৯১৫ সালে ইসলামপুরের জমিদার আইজউদ্দিন চৌধুরীর অর্থায়নে সাবেক এম.এল.এ. রফিক উদ্দিন খাঁ নেকজাহান পাইলট বিদ্যালয় প্রতিষ্ঠা করেন। জমিদার আইজউদ্দিন চৌধুরীর মাতা নেকজাহান বিবির স্মরণে স্কুলটির নামকরণ করা হয়।
উচ্চ মাধ্যমিক পর্যায়ে গুরুত্বপূর্ণ শিক্ষা প্রতিষ্ঠান হলো- ইসলামপুর কলেজ (১৯৭০), এম এ সামাদ পারভেজ মেমোরিয়াল মহিলা কলেজ, মলমগঞ্জ মডেল কলেজ, এস.এন.সি আদর্শ কলেজ, শাভারচর কলেজ পোড়ারচর বিএম এন্ড টেকনিক্যাল কলেজ ইত্যাদি।
অন্যান্য উল্লেখযোগ্য শিক্ষা প্রতিষ্ঠানের মধ্যে আছে পশ্চিম গঙ্গাপাড়া ইসলামীয়া দাখিল মাদ্রাসা (১৯৯৮), ঢেংগারগড় নুরুল হুদা আলিম মাদ্রাসা (১৮৩১), ইসলামপুর ইসলামিয়া ফাজিল মাদ্রাসা, চিনাডুলী ফাজিল মাদ্রাসা গাইবান্ধা নছিমন্নেছা ইসলামিয়া দাখিল মাদ্রাসা ইত্যাদি।
২০১১ সালের পরিসংখ্যান অনুসারে ইসলামপুর উপজেলায় সরকারি প্রাথমিক বিদ্যালয়ের সংখ্যা ৭৯টি, রেজিস্টার্ড প্রাথমিক বিদ্যালয় ৬৩টি, বেসরাকারি প্রাথমিক বিদ্যালয় ১০টি, কিন্ডার গার্টেন ১৯টি, এনজিও স্কুল ৪৪টি; সরকারি উচ্চ বিদ্যালয় ২টি, বেসরকারি উচ্চ বিদ্যালয় ৪৬টি, স্কুল এন্ড কলেজ ৩টি; সরকারি কলেজ নেই, বেসরকারি কলেজ ৭টি; মাদ্রাসা ৩৩টি, কওমি মাদ্রাসা ২০টি, এবতেদায়ি মাদ্রাসা ২৭টি; টেকনিক্যাল এবং ভোকেশনাল ইন্সিটিটিউট ১টি, কৃষি ও ভেটেনারি কলেজ ১টি।
স্বাস্থ্য
ইসলামপুর উপজেলায় ৫০ শয্যা বিশিষ্ট একটি সরকারি উপজেলা স্বাস্থ্য কমপ্লেক্স, ১২টি উপ-স্বাস্থ্য ও পরিবার কল্যাণ কেন্দ্র, ৩৭টি কমিউনিটি ক্লিনিক রয়েছে। ২০১১ সালের পরিসংখ্যান অনুসারে ইসলামপুর উপজেলায় ২টি ডায়াগনোস্টিক সেন্টার রয়েছে।
অর্থনীতি
ইসলামপুর মূলত কৃষিপ্রধান অঞ্চল। সব ধরনের ফসলই এখানে উৎপন্ন হয়। এখানে  ধান, আলু, পাট, তামাক, বেগুন, মরিচ, সরিষা, ভুট্টা, গম, এবং বিভিন্ন শাক-সবজি উৎপন্ন হয়। উপজেলাটি দেওয়ানগঞ্জ জিলবাংলা সুগার মিল এলাকার আওতার্ভৃূক্ত হওয়ায় এখানে প্রচুর আখ উৎপন্ন হয়। এখানকার মাটি যে কোন ফসলের জন্য অত্যন্ত উপযোগী। ইসলামপুরের বড় গোল বেগুন ও আখের গুড় এ অঞ্চলসহ সারাদেশে বিখ্যাত।
বর্তমানে কাঁসা শিল্প বিলুপ্তির পথে হলেও একসময় ইসলামপুরের কাঁসা শিল্প বিশ্বজুড়ে খ্যাতি অর্জন করে ছিল। ইসলামপুর উপজেলার দরিয়াবাদ গ্রামের হাতে তৈরি নান্দনিক কাঁসার শিল্প গড়ে উঠেছিল। তৎকালীন বৃটিশ সরকার ১৯৪২ সালে লন্ডনের বার্মিংহামে সারা বিশ্বের হস্তশিল্প প্রদর্শনীর আয়োজন করেছিল। সে প্রদর্শনীতে ইসলামপুরের প্রয়াত কাঁসার শিল্পী জগত্চন্দ্র কর্মকার কারুকার্যপূর্ণ কাঁসার শিল্প প্রদর্শন করেন। ওই প্রদর্শনীতে ইসলামপুরের কাঁসার শিল্প সর্বশ্রেষ্ঠ শিল্প হিসাবে স্বর্ণপদক লাভ করে। তার পর থেকে সারা বিশ্বে কাঁসা শিল্পের পরিচিতি লাভ করে।
জনগোষ্ঠীর আয়ের প্রধান উৎস হলো- কৃষি ৬৮.৮৩%, অকৃষি শ্রমিক ৩.৪৫%, ব্যবসা ১০.৬৯%, চাকরি ৪.২৭%, নির্মাণ ০.৬১%, ধর্মীয় সেবা ০.২১%, শিল্প ০.৫৫%, রেন্ট অ্যান্ড রেমিটেন্স ০.২৪%, পরিবহন ও যোগাযোগ ২.২১% এবং অন্যান্য ৮.৯৩%।
যোগাযোগ
ইসলামপুর উপজেলার যোগাযোগ সড়ক ও রেল এই দুইভাবেই আছে। বর্ষাকালে সীমিতভাবে নৌপথে চলাচল করে। উপজেলার মোট সড়ক পথের দৈর্ঘ্য ৫৯৭.৩৪ কিলোমিটার; এর মধ্যে পাকা রাস্তা ১৫২.৭২ কিলোমিটার এবং কাঁচা রাস্তা ৪৪৪.৬২ কিলোমিটার। এ উপজেলায় রেলপথ আছে ২০ কিলোমিটার। ইসলামপুর থেকে বেশিরভাগ মানুষ রেল পথকেই বেছে নেয়। ইসলামপুর উপজেলা থেকে জামালপুর সদরের দূরত্ব ২৯ কিলোমিটার। ১৯১২ সালে জামালপুর থেকে ইসলামপুর হয়ে বাহাদুরাবাদ ঘাট পর্যন্ত রেলপথ স্থাপিত হয়। ইসলামপুর থেকে চলাচলকারী দুইটি আন্তঃনগর ট্রেন হল তিস্তা ও ব্রহ্মপুত্র এক্সপ্রেস। ঢাকা পর্যন্ত চলাচলকারী কমিউটার ট্রেন হল দেওয়ানগঞ্জ কমিউটার, জামালপুর কমিউটার; এছাড়া ভাওয়াল এক্সপ্রেস ও লোকাল ট্রেনেও ঢাকা পর্যন্ত চলাচল করে।
সড়ক পথে পরিবহন বাস যোগে সরাসরি ঢাকা যাতায়াত করা যায়।
নদ-নদী ও খাল-বিল
এ উপজেলার প্রধান নদ-নদীর নাম ব্রহ্মপুত্র নদ, যমুনা, বাঙ্গালী ও দশানী নদী।
ব্রহ্মপুত্র নদ: রহ্মপুত্র নদটি তিববতের মানস সরোবর থেকে সাংপো নামে উৎপন্ন হয়ে ভারতের অরূণাচল প্রদেশের মধ্য দিয়ে ব্রহ্মপুত্র (ব্রহ্মার সন্তান) নামে প্রবাহিত হয়েছে। প্রবাহস্থানে ৫টি প্রধান উপনদী থেকে ব্রহ্মপুত্র পানি সংগ্রহ করেছে যাদের মধ্যে ডিহঙ্গ এবং লুহিত প্রখ্যাত। এ ধারা পশ্চিম দিকে প্রবাহিত হয়ে কুড়িগ্রাম জেলার মাজাহরালীতে দক্ষিণ দিকে মোড় নিয়ে বাংলাদেশে প্রবেশ করেছে।
যমুনা নদী: অষ্টাদশ শতাব্দীর শেষভাগে যমুনা নদীর উৎপত্তি হয়। পূর্বে তা একটি ছোট্ট খালের মতো প্রবাহিত হতো। তখন তা জানায়ী নামে পরিচিত ছিল। ১৭৭৮ সালে জেমস রেনেলের মানচিত্রে করেন ’যবুনা’ নদী ছিল না। ব্রহ্মপুত্র তখন বিশাল নদ। ’দত্তকোবার নিকট ব্রহ্মপুত্রের মুখ পলি পড়িয়া বন্ধ হইয়া যাওয়ায় ক্ষুদ্রতোয়া জনায়ী নদীতে ব্রহ্মপুত্রের প্রবলতর স্রোত প্রবাহিত হয় ও যবুনার উৎপত্তি হয়।’ উদ্ধৃতি অংশে যমুনাকে যবুনা উল্লেখ করা হয়েছে।
এ উপজেলায় বেশ কয়েকটি খাল ও বিল রয়েছে।
দর্শনীয় স্থান
থাম্ব|[[যমুনা নদী (বাংলাদেশ)|যমুনা নদীতে সূর্যাস্তের দৃশ্য]] যমুনা নদী: যমুনা নদীর অপরূপ সৌন্দর্য্য এক কথায় অনন্য। দেশের যে কোন স্থান হতে সড়ক এবং রেলপথে ইসলামপুর পোঁছে রিক্সাযোগে অথবা সিএনজি দিয়ে গুঠাইল বাজার যাওয়ার পর সেখানেই যমুনা নদী দেখা যায়।অথবা  মলমগঞ্জ হয়ে মরাডুবী বাজারের পাশেই সেখানেই যমুনা নদী দেখা যায়।
তাতার (চরিত্র)
তাতার হল বাংলা সাহিত্যের অন্যতম কাল্পনিক গোয়েন্দা চরিত্র। লেখক ষষ্ঠীপদ চট্টোপাধ্যায় এই কিশোর গোয়েন্দাকে নিয়ে কয়েকটি সিরিজ গল্প লিখেছেন।
চরিত্র
তাতার ও তার দুই বন্ধু শংকু এবং দেবু বিভিন্ন রোমহর্ষক অভিযান করে। তাতারের একটি বিশ্বস্ত কুকুর রয়েছে যার নাম ডগার। তাতার বয়েসে কিশোর হলেও অত্যন্ত বুদ্ধিমান ও দুঃসাহসী। খুনী অপরাধীর কবলে পড়ে, মৃত্যুর মুখ থেকেও সে একাধিকবার ফিরে এসেছে। তাতারদের এই কান্ডকারখানায় সাহায্য করেন পাড়ার পরোপকারী যুবক সেন্টুদা। অনেক সময় অনাথ মেয়ে সোনাই ও তার পোষা বাঁদর মালিনীও তাদের সঙ্গী হয়।
চলচ্চিত্র
শ্রীকান্ত গোলুই এর পরিচালনায় বাংলা রহস্য চলচ্চিত্র গোয়েন্দা তাতার ২০১৯ সালের ৪ জানুয়ারী প্রকাশিত হয়। তাতারের ভূমিকায় অভিনয় করেছেন অধিরাজ গঙ্গোপাধ্যায়।
দনিপ্রোপেত্রভ্‌স্ক মেট্রো
দনিপ্রোপেত্রভ্‌স্ক মেট্রো (ইউক্রেনীয় ভাষায়: Дніпропетровський метрополітен দ্‌নিপ্রোপেত্রউ‌স্ক্যিই মেত্রোপোলিতেন্‌) একটি ১-লাইনবিশিষ্ট দ্রুত পরিবহন ব্যবস্থা যা ইউক্রেনের ৩য় বৃহত্তম শহর দনিপ্রোপেত্রভ্‌স্ককে সেবা প্রদান করে। কিয়েভ ও খার্কিভ শহরের মেট্রো ব্যবস্থার পর ইউক্রেনের ৩য় মেট্রো হিসেবে ১৯৯৫ সালের ২৯শে ডিসেম্বর এটি চালু করা হয়।
বর্তমানে মেট্রোটিতে ৬টি স্টেশন এবং ৭.৮ কিমি দীর্ঘ ট্র‌্যাক আছে। ২০১২ সাল নাগাদ স্টেশনের সংখ্যা ১১তে উন্নীত করার পরিকল্পনা আছে।
বিশ্ব আত্মহত্যা প্রতিরোধ দিবস
বিশ্ব আত্মহত্যা প্রতিরোধ দিবস একটি সচেতনতামূলক দিন যেটি বিশ্বব্যাপী প্রতি বছর ১০ই সেপ্টেম্বর আত্মহত্যা প্রতিরোধের উদ্দেশ্যে বিভিন্ন কর্মসূচির মাধ্যমে বিশ্বের অনেক দেশে ২০০৩ সাল থেকে পালন করা হয়। এই দিবসটি পালন করতে আন্তর্জাতিক আত্মহত্যা প্রতিরোধ সংস্থার সাথে বিশ্ব স্বাস্থ্য সংস্থা ও বৈশ্বিক মানসিক স্বাস্থ্য ফেডারেশন একসাথে কাজ করে। ২০১১ সালে অনুমনিক ৪০টি দেশ এই দিবসটি উদ্‌যাপন করে। ২০১৪ সালে বিশ্ব স্বাস্থ্য সংস্থার করা মানসিক স্বাস্থ্য সংক্রান্ত একটি প্রতিবেদন অনুসারে, বিশ্বের নিম্ন আয়ের কোন দেশেই আত্মহত্যা প্রতিরোধে কোন কৌশল বা কর্মপন্থা ঠিক করা নেই যেখানে নিম্ন মধ্য আয়ের দেশসমূহের ১০% এবং উচ্চ আয়ের সব দেশেই এই প্রতিরোধ ব্যবস্থা রয়েছে। অন্যান্য দেশের মতো বাংলাদেশেও নানা আয়োজনে দিবসটি পালন করা হয়।
২০০৩ সালে সর্বপ্রথম পালিত হওয়া দিবসে, ১৯৯৯ সালের বিশ্ব স্বাস্থ্য সংস্থার এ বিষয়ে নেওয়া কিছু পদক্ষেপেরও আলোকপাত করা হয় যেখানে প্রধান কৌশল নির্ধারণ করা হয়:
বিশ্ব স্বাস্থ্য সংস্থার সাম্প্রতিক তথ্য অনুসারে এটি প্রতিরোধে প্রধান বাধা হলো সামাজিক সচেতনতার অভাব ও আত্মহত্যার সচেতনতায় উন্মুক্ত আলোচনার অভাব এবং এ বিষয়ে সঠিক তথ্যের অভাব: "আত্মহত্যার সংবেদনশীলতা এবং কিছু দেশে আত্মঘাতী আচরণের অবৈধতার জন্য অনেক সময়ই আত্মহত্যার বিষয়টি সাধারণ মৃত্যু হিসেবেও বিষয়শ্রেণীভূক্ত করা হয়ে থাকে"
আত্নহত্যার কারণ ও পরিসংখ্যান
কারণ : পারিবারিক নির্যাতন, কলহ, শারীরিক-মানসিক নির্যাতন, পরীক্ষা-প্রেমে ব্যর্থতা, দারিদ্র্য, বেকারত্ব, প্রাত্যহিক জীবনের অস্থিরতা, নৈতিক অবক্ষয় ও মাদক ইত্যাদি কারণে মানুষ আত্মহত্যার পথ বেছে নেয়।
পরিসংখ্যান  : ২০১৪ সালে প্রকাশিত বিশ্ব স্বাস্থ্য সংস্থার প্রতিবেদন মোতাবেক প্রতি বছর বিশ্বে ৮ লাখেরও বেশি মানুষ আত্মহত্যা করে। প্রতি ৪০ সেকেন্ডে একজন মানুষ আত্মহত্যা করে। এছাড়া এর প্রায় ১৫ থেকে ২০ গুণ মানুষ আত্মহত্যার চেষ্টা চালিয়ে ব্যর্থ হয়। বিশ্ব স্বাস্থ্য সংস্থার প্রতিবেদন অনুযায়ী, আত্মহত্যা প্রবণতার ক্ষেত্রে বিশ্বে বাংলাদেশের অবস্থান দশম। বাংলাদেশে প্রতি বছর কমপক্ষে ১৩ হাজার থেকে ৬৪ হাজার মানুষ আত্মহত্যা করে। দেশে আত্মহত্যায় মৃত্যুহার প্রতি লাখ মানুষে কমপক্ষে ৭ দশমিক ৮ থেকে ৩৯ দশমিক ৬ জন। ২০২২ সালের জানুয়ারি থেকে আগস্ট পর্যন্ত দেশের বিভিন্ন শিক্ষাপ্রতিষ্ঠানের ৩৬৪ জন শিক্ষার্থী আত্মহত্যা করে। ওই আট মাসে আত্মহত্যা করা শিক্ষার্থীদের মধ্যে সবচেয়ে বেশি ১৯৪ শতাংশ স্কুলগামী শিক্ষার্থী।
খারকিভ মেট্রো
খারকিভ মেট্রো ((Харківське метро or Харківський метрополітен) খ়ার্কিউস্কে মেত্রো) ইউক্রেনের ২য় বৃহত্তম শহর খার্কিভকে সেবা প্রদানকারী দ্রুতগামী গণপরিবহন ব্যবস্থা। কিয়েভের পর ইউক্রেনের ২য় এবং প্রাক্তন সোভিয়েত ইউনিয়নের ৬ষ্ঠ পাতালরেল হিসেবে এটি ১৯৭৫ সালে চালু হয়। মেট্রোটি তিনটি লাইন নিয়ে গঠিত যেগুলির মোট দৈর্ঘ্য এবং ৩০টি বিরতিস্থলে এটি সেবা প্রদান করে। ২০১৩ সালে ব্যবস্থাটি ২৩ কোটিরও বেশি যাত্রী পরিবহন করে। ).
মিশেল উইলিয়ামস (অভিনেত্রী)
মিশেল ইংগ্রিড উইলিয়ামস (Michelle Ingrid Williams; জন্ম: ৯ সেপ্টেম্বর ১৯৮০) হলেন একজন মার্কিন অভিনেত্রী। তিনি মূলত ডার্ক ও ট্র্যাজিক বিষয়বস্তু সংবলিত স্বল্প-নির্মাণব্যয়ের স্বাধীন চলচ্চিত্রে কাজ করে পরিচিতি অর্জন করেন। তিনি একটি গোল্ডেন গ্লোব পুরস্কার জয়সহ চারটি একাডেমি পুরস্কার ও একটি টনি পুরস্কারের মনোনয়ন লাভ করেছেন।
উইলিয়ামস কিশোরী বয়সে টেলিভিশনে অতিথি চরিত্রে অভিনয়ের মাধ্যমে তার কর্মজীবন শুরু করেন। ১৯৯৪ সালে ল্যাসি দিয়ে তার চলচ্চিত্রে অভিষেক হয়। ১৫ বছর বয়সে তিনি তার পিতামাতার নিকট থেকে আলাদা হয়ে যান এবং অল্প কিছুদিন পরে টেলিভিশন ধারাবাহিক ডসন্‌স ক্রিক (১৯৯৮-২০০৩)-এ জেন লিন্ডলি চরিত্রে অভিনয় করে খ্যাতি অর্জন করেন। পরবর্তীতে তিনি স্বল্প-নির্মাণব্যায়ের কয়েকটি চলচ্চিত্রে কাজ করার পর অ্যাং লির ব্রোকব্যাক মাউন্টেন (২০০৫) চলচ্চিত্রে পার্শ্ব চরিত্রে অভিনয় করে তার প্রথম একাডেমি পুরস্কারের মনোনয়ন লাভ করেন।